《题椿桂堂》
宋代·倪思

早从孟母受诗书，晚见飞腾五丈夫。
桂籍联名看衮衮，兰陔戏丈极愉愉。
已酬锺釜当年志，合入衣冠盛事图。
教子荣亲谁不羡，堂成燕雀亦欢呼。

作者简介：（1147—1220）湖州归安人，字正甫，号齐斋。倪称子。孝宗乾道二年进士。淳熙五年中博学宏词科。历官太学博士、将作监。光宗时累官礼部侍郎。宁宗初历任内外官，皆为言者论罢。后召还，试吏部侍郎兼直学士院，论言多切直，以忤韩侂胄，予祠。侂胄死，复召，历礼部尚书。又以忤史弥远，出知镇江府，移福州，寻镌职而罢。有《齐山甲乙稿》、《经锄堂杂志》、《班马异同》等。